open-index/open-wikipedia-markdown huggingface dataset:
Vrútky

**Vrútky,** hungare **Ruttka,** germane **Ruttek** estas urbo en Slovakio en Regiono Žilina, en Distrikto Martin. La slovaka *vrutok* signifas fonto.
eta|maldekstra|250ra|Vrútky

## Situo 
La urbo situas en valo, laŭ maldekstra bordo de Váh, laŭ ĉefvojo kaj fervojo Žilina-Poprad kontaktiĝanta kun Martin. La urbo troviĝas inter Váh kaj Martin, ĉe kunfluejo de Váh kaj rojo Turiec.

## Historio 
La unua mencio devenis el urbo 1255. Dum la historio formiĝis 2 apudaj komunumoj: Supra kaj Suba *Ruttka*, kiuj baldaŭe unuiĝis. En 1910 loĝis en la urbo 6&nbsp;232 da homoj, (3&nbsp;213 slovakoj, 2164 hungaroj, 770 germanoj). Ĝis Traktato de Trianon la urbo apartenis al Turóc, al distrikto de Turócszentmárton, poste al Ĉeĥoslovakio, fine al Slovakio.

## Vidindaĵoj 
* malnova nobeldomo
* novgotika luterana preĝejo de 1903
* katolika preĝejo de 1905

## Famuloj 
En la iama Ruttka naskiĝis:
* hungara historiisto Péter Váczy
* András Gaál (higienisto).

## Fama nomportanto 
* hungara aktorino Éva Ruttkai

## Partneraj urboj 
*  Łaziska Górne, Pollando
*  Fulnek, Ĉeĥio
*  Nymburk, Ĉeĥio
*  Bebra, Germanio

Kategorio:Urboj de Slovakio
Kategorio:Municipoj en distrikto Martin
Egaleco

eta|Egaleco
**Egaleco** estas koncepto en politiko kaj en sociologio, kiu komparas reciprokan statuson de homoj.

Oni distingas interalie jenajn specojn de egaleco:
***egaleco antaŭ la leĝo**
***horizontala egaleco** - samaj ŝancoj por samaj homoj;
***vertikala egaleco** - malsama traktado de diversaj homoj, tiel por ke ĝi kompensas iliajn diferencojn pro ilia diversa edukado,  loko de deveno, ktp;
***politika egalrajteco** - ĉiuj estas egalaj jure.
***ekonomia kaj socia egaleco**
***Seksa egaleco**

## Zamenhofaĵo 
En la Proverbaro Esperanta estas neniuj proverboj nek pri egaleco nek pri malegaleco.

## Vidu ankaŭ
* Egalismo
* Seksegaleco
* Tago de Samrajta Pago
* Equal Rights Amendment 
* Virina balotrajto
* *Al ĉiuj egale - mia utopio*

Kategorio:Politiko
Kategorio:Sociologio
Anna Paulowna (Norda Holando)

Dosiero:Loudspeaker.svg**Anna Paulowna** ()
estas vilaĝo kaj municipo en la nederlanda provinco Nord-Holando. La municipo havis 14 022 loĝantojn (je a 31-a de decembro 2006) kaj havas areon de 77,56 km², de kiu 2,59 km² estas akvo.

La municipo konsistas ekde 1990 el la polderoj *Anna Paulownapolder, Wieringerwaard* kaj *Waardpolder*. La vilaĝo Anna Paulowna situas en la centro de la Anna Paulowna-poldero. Ĝi formas unuon kun Kleine Sluis.

La nomo de la municipo estas derivita de la Anna Paulowna-poldero, kiu estis sekigita en 1846 dum la regado de reĝo Vilhelmo la 2-a (Nederlando) kaj nomita pro honoro al lia edzino reĝino Anna Paŭlovna (ruse: Анна Павловна/Anna Pavlovna) kiu estis rusino el la cara familio Romanov .

## Ceteraj vilaĝ(et)oj en la municipo 
* Breezand
* Kleine Sluis
* Kreil (parte)
* Nieuwesluis
* Van Ewijcksluis
* Wieringerwaard

eta|maldekstra|400px|Elira centro de Anna Paulowna, kiu fakte estas Kleine Sluis
eta|maldekstra|250px|La kirko en la malnova centro de Anna Paulowna

Kategorio:Vilaĝoj de Nederlando
Kategorio:Loĝlokoj en Norda Holando
Kategorio:Eksaj municipoj de Nord-Holando
Bechtel

**Bechtel** povas esti

* entrepreno en Usono, vidu Bechtel Corporation

* familia nomo de personoj de:
** Ernest Waldo Bechtel
** Aleksandra Bechtel (1972), germana televida moderatorino
** Jim Bechtel (1952), usona pokerludisto
SkySails

**SkySails** estas markonomo de la samnoma Hamburga entrepreno *SkySails GmbH & Co. KG* por plenaŭtomata tirdraka pelado, kiu per helpo de ventoenergio povas plushelpi motoron de kargoŝipoj, grandaj jaĥtoj kaj fiŝistaj ŝipoj.

La entrepreno *SkySails GmbH & Co. KG* estis fondita en Hamburgo en 2001 fare de **Stephan Wrage** kaj **Thomas Meyer**.

SkySails ellaboris ventopelajn sistemojn por ŝipoj por ŝpari je konsumo de la dizeloleo. ĉefaj partoj de la sistemo estas: tirdrako kun ŝnuro, starta kaj finiga sistemo, direkta sistemo por plenaŭtomata funkciado.

La tirdrako povas flugi en alto de 100-300 m, en pli forta kaj konstanta vento. La disvolvo de la drako daŭras 10-20 minutojn.

La unua provo de la tekniko komenciĝis la 15-an de decembro 2007, kiam **MS Beluga SkySails** estis surakvigita en Hamburg. La veturo komenciĝis la 22-an de januaro 2008 en Bremerhaven kaj kondukis tra Guanta (Venezuelo), Davant (Mississippi) al Mo i Rana (Norvegio), kien ĝi alvenis la 13-an de marto 2008, veturante 11.952 marmejlojn kaj dum 51 tagoj. Oni uzis la sistemon de kelkaj minutoj ĝis 8 horoj. La ŝparo je pelaĵo estis sub 5 %.

Oni kalkulas je ŝparo de 10-15 % de la pelaĵo (okaze de 160&nbsp;m² granda velo)

## Eksteraj ligiloj 
* www.skysails.com

Kategorio:Varomarkoj
Dinxperlo

**Dinxperlo** estas vilaĝo ene de la nederlanda municipo Aalten, en orienta Gelderlando. Ĝi havas proks. 8.600 enloĝantojn kaj situas tuj norde de la germana loko Suderwick, parto de la municipo Bocholt.

La landlimo inter Germanio kaj Nederlando iras meze tra strato kiu nomiĝas norde nederlande *Heelweg* kaj sude germane *Hellweg*.

En Dinxperlo ekzistas german-nederlanda policejo kaj muzeo pri la landlimo.

eta|maldekstra|300ra|

Kategorio:Vilaĝoj de Nederlando
Kategorio:Loĝlokoj en Gelderlando
Kategorio:Eksaj municipoj de Gelderlando
Kategorio:Aalten
Suderwick

[eta|Limlino (flavaj frucoj) je la angulo [Hellweg/Keupenstraat, rigardante de Suderwick al Dinxperlo]]
**Suderwick** estas loko kiu apartenas al la germana komunumo Bocholt, en Nordrejn-Vestfalio. Ĝi havas proks. 1800 loĝantojn kaj situas tuj sude de la nederlanda vilaĝo Dinxperlo.

La landlimo inter Germanio kaj Nederlando iras tra vilaĝa strato, kiu norde nomiĝas *Heelweg* kaj sude *Hellweg*. En 1949-1963 la pli granda, okcidenta parto de Suderwick estis aneksita de Nederlando.

Nuntempe germanaj bazlernejanoj povas frekventi bazlernejon en Dinxperlo, kaj en Dinxperlo ekzistas ankaŭ german-nederlanda policejo.

eta|maldekstra|300ra|

Kategorio:Bocholt (Germanio)
Polinoma tempo

En komputa komplikteorio, rula **polinoma tempo** de algoritmo estas okazo ke la asimptota supera baro de tempo bezonata por solvi la problemon estas polinoma funkcio al amplekso *n* de la datumoj donitaj kiel enigo, kie *k* estas iu konstanto kiu ne dependas de *n* por ĉiu aparta algoritmo. Do la tempo estas *O(nk)*.

Notu, ke kvankam en polinomo la potenco *k* ĉiam estas entjero, en okazo de polinoma tempo estas konsiderataj ne nur entjeraj *k*, sed ĉiuj reelaj *k≥0*.

Kelkaj oftaj okazoj:

Por ĉiu *k>0* kaj ĉiu *c>1*, *O(nc log(nk))* estas subaro de *O(log(n(c+a)))* por ĉiu *a>0*. Tiel ofte estanta kresko *O(nc log(nk))* povas esti konsiderata kiel polinoma kun malmulte pli granda potenco.

Oni iam uzas la nocion de "polinoma tempo de longo de la enigo" kiel difino de "rapida" aŭ "farebla" kalkulado, kontraŭ de *super-polinoma tempo*, kiu estas io pli malrapida. Eksponenta tempo estas ekzemplo de super-polinoma tempo. Kvankam reala por malgrandaj taskoj ĉi tiuj rezonoj povas esti malveraj, ĉar en ĉi tia okazo koeficientoj kaj termoj de pli malgranda ordo en formulo de tempo, malatentataj de la *granda O*, estas gravaj.

La komplikeco klaso de decida problemo, kiu povas esti solvita per determinisma sinsekva maŝino en polinoma tempo estas **P**. La klaso de decida problemo kiu povas esti kontrolita en polinoma tempo estas **NP**. Ekvivalente, NP estas la klaso de decida problemo, kiu povas esti solvita en polinoma tempo per ne-determinisma maŝino de Turing.

P estas la plej malgranda tempo-komplikeca klaso sur determinisma maŝino kiu ne ŝanĝas se modelo de la maŝino ŝanĝas. Ekzemple, ŝanĝo de unu-benda maŝino de Turing al mult-benda maŝino povas konduki al kvadrata plirapidigo, sed ĉiu algoritmo kiu ruliĝas en polinoma tempo sur unu modelo ankaŭ ruliĝas en polinoma tempo sur la alia, ĉar kvadrata radiko do polinomo estas la *granda O* de polinomo kaj kvadrato de polinomo estas denove polinomo. P estas ankaŭ la plej malgranda klaso fermita sub komponaĵo de subproblemoj.

Estadas uzata termino **malforte polinoma** rula tempo. Ĉi tiu signifas ke la tempo estas polinoma ne de amplekso de la enigo, sed de cifereca valoro de la enigo, kiu povas esti eksponente pli granda. Ekzemple, la eŭklida algoritmo estas nur malforte polinoma se estas realigita uzante subtrahon.

Simile, rula tempo estas **forte polinoma** se la tempo estas sendependa de la cifereca datuma amplekso kaj dependas nur de la imanentaj dimensioj de la problemo. Ekzemple, algoritmo kiu povas ordigi *n* entjerojn, ĉiu malpli granda ol *k* en tempo *O(n2)* estas forte polinoma, kaj algoritmo povas ordigi ilin en tempo *O(nk)* estas malforte polinoma (ĉar entjero malpli granda ol *k* povas esti prezentita en amplekso logaritma de *k*).

## Vidu ankaŭ 
* Granda O
* Konstanta tempo
* Lineara tempo
* Eksponenta tempo

Kategorio:Komputa komplikeco
Diagnozo

**Diagnozo** (greke διάγνωση, laŭ nuntempa prononco *diágnosi*, el la vorteroj δια-, dis-, kaj γνώση, la scio, do la disapartigo per scio) laŭ PIV estas
# Diagnozo (medicino);
# en biologio, priskriba resumo de la karakterizaĵoj de sistematika analizo en laboratorio, je la molekula nivelo. 
# en biologio, priskriba resumo de la karakterizaĵoj de taksono.
"Diferencigaj diagnozoj" (mallongigite DD) estas aro da diagnozoj kiu povus esti klarigo por ia simptomo, respektive ekzamenaj trovaĵoj, aŭ ia kombino de simptomoj kaj ekzamenaj trovaĵoj. 

Kategorio:Patologio
Kategorio:Psikologio
Kategorio:Taksonomio
Bredevoort

**Bredevoort** estas urbo en la nederlanda municipo Aalten (orienta Gelderlando), proksime al la germana landlimo. Laŭ la stato de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². 

La teritorio havas komunan limon kun . 

Iam ĝi estis fortikaĵo, ĉar ĝi situas je loko strategie grava. Oni povas vidi tion ankoraŭ nuntempe; ĝenerale ĝi konservis ian mezepokan aspekton.

Nuntempe plej konata Bredevoort estas pro la ideo el 1992 fari el ĝi urbo de libroj. Ekde 1993 ĝi hejmigas multe da butikoj por malnovaj libroj, librobindiston, mezepokan restoracion kaj artgalerion. Regule okazas grandaj librobazaroj.

eta|maldekstra|300ra|Strato kun preĝejo

Kategorio:Urboj de Nederlando
Kategorio:Loĝlokoj en Gelderlando
Kategorio:Eksaj municipoj de Gelderlando
Kategorio:Aalten
Prevento

**Prevento** (de la latina verbo *praevenire*, "antaŭ-veni") laŭ PIV tutkoncize estas la antaŭmalhelpo de malsano aŭ pli ĝenerale malbona, nedezirata evento aŭ evoluo.

En scienco diferencatas tri kategorioj de prevento: unuagrada, dua- kaj triagrada.

Unuagrada prevento estas analizo de la homaj bezonoj, por trovi komencopunktojn por la kreo de sociaj kondiĉoj, kiuj subtenas konduton pozitivan, dezirindan kaj ne-damaĝan. Tia prevento okazas antaŭ ol iu malbono povus ekesti - kaj esploratas la kialoj kaj riskofaktoroj, kiuj povus alikaze gvidi al la evitinda malbono. Unuagrada prevento ĝenerale direktiĝas al la tuta loĝantaro aŭ al tuta socia grupo de loĝantoj (anoj de certa aĝogrupo, de unu sekso aŭ simile).

Duagrada prevento celas malebligi aŭ malpliigi konduton nedeziratan kaj damaĝan. Specifaj agadoj frue ekkonu nedeziratan kaj damaĝan konduton, por ke tiu konduto ne plifortiĝu kaj ne iĝu daŭra. Tia prevento direktiĝas al aparte danĝerigitaj celgrupoj, ekzemple agresemaj junaj viroj, homoj daŭre konsumantaj malsanajn substancojn ktp.

Triagrada prevento celas post nedezirata ago negative sankcii tiun agon. Tia interveno fakte nur estas prevento de ebla estonta ripeto de la nedezirata ago, kaj krome celas trakton de la "viktimoj" de la nedezirata ago, por limigi la negativajn konsekvencojn de la ago. Ekzemplo por triagrada prevento estas la punado de heroina misuzo, sed ankaŭ la disdono de puraj injekciiloj al homoj forte heroin-dependaj (por almenaŭ malpliigi la riskon je infekto kun Aidoso aŭ Hepatito).

Plue diferencatas specifa prevento (kiu koncentriĝas pri specifa fenomeno) kaj nespecifa prevento (kiu celas eviti malsamspecajn riskojn).

La vorto uziĝas en la fakoj 

* medicino kaj psikologio rilate al prevento de malsanoj, sed ankaŭ de akcidentoj, nedezirataj gravedecoj kaj aparte la prevento de seksume transdoneblaj malsanoj, 
* krome en la fako politiko rilate al prevento de en- kaj interŝtataj krizoj kaj konfliktoj,
* en krimologio por prevento de krimoj
* kaj en sociologio ekzemple rilate al prevento de agreso, de seksa aŭ korpa misuzo, de troŝuldiĝo aŭ de drogomisuzo de civitanoj.

Konforme, **preventilo** laŭ PIV tutkoncize estas ĉio uzata por preventi nedeziratan eventon kiel malsanon aŭ gravediĝon (ekzemple kondomo).


Kategorio:Sanscienco
Kategorio:Psikologio
Kategorio:Politiko pri sano
Kategorio:Sociologio
Samu Konsza

**KONSZA Samu** (konsa) estis rumanuja hungara instruisto, folklorkolektanto naskita en Nagybacon la 15-an de decembro 1887 kaj mortinta la 15-an de septembro 1971 en Sfântu Gheorghe.

## Biografio 
La mezlernejon Samu Konsza finis en la *Reformita Kolegio* de Székelyudvarhely, en 1913 li akiris diplomon de instruisto pri hungara-latina lingvoj en Budapeŝto. Ekde 1912, interrompite pro la unua mondmilito li instruis en kolegio de Szászváros, ekde 1925 en Sfântu Gheorghe en *Székely Mikó Kollégium*, kie ĝis 1948 li estis instruisto (en 1943–44 direktoro), inter 1948 kaj 1957 kiel pensiulo li estis bibliotekisto.

## Verkoj 
* *Nagybacon nyelvjárása*, doktordisertacio (Budapeŝto 1916),
* *Háromszéki magyar népköltészet*, (Mv. 1957): (el pli ol 60 lokoj 1675 folklorverkoj)
* *A szegény ember kincse*, popolfabeloj (1969).

## Fontoj 
* Romániai magyar irodalmi lexikon

Kategorio:Rumanujaj hungaraj etnografoj
Kategorio:Hungaraj etnografoj
Hipoĥondrio

eta|dekstra|250ra|Honoré Daumier: la homo sin imaginanta malsanulo
**Hipoĥondrio** (greke ὑποχόνδρια: "areo sub la ripoj") estas psika, en siaj sekvoj ofte psikosomatika malsano, kiu priskribas konvinkon de personoj havi certajn severajn korpajn malsanojn, kaj la timegon de tiuj personoj pri malsaniĝo, kvankam medicine tiaj korpaj malsanoj ĉe la pacientoj neniel konfirmeblas. Esence temas pri specifa subgrupo de paranojo.

En ĉiutaga lingvouzo ankaŭ pli mildaj formoj de tima rilato al la propra korpo kaj ties funkcioj, kies minimumajn ŝanĝiĝojn la koncerna persono interpretas kiel indikoj por komenciĝanta malsano, nomiĝas hipoĥondrio, kvankam tiaj kondutoj de nur milda formo laŭ la fako psikiatrio ne plenumas la kriteriojn por psika malsano.

La vorto referencas al la fama klasika teatraĵo de Molière "Le Malade imaginaire" pri hipoĥondriulo. Multaj sanuloj opinias, ke hipoĥondriulo simple sentas ian avantaĝon imagi sin malsana, kvankam la persono vere estas tute sana. Verdire tamen hipoĥondriuloj laŭ la psikiatra difino objektive suferas je doloroj kaj aliaj misperceptoj, kvankam la malsano opiniata baza por la simptomoj ne troveblas ĉe ili. Tipe la koncernatoj jam vizitis multajn kuracistojn kaj insistis pri multaj medicinaj ekzamenoj kaj intervenoj, kiuj eble havis damaĝajn flankefikojn, sed ne kuracis la simptomojn.

La unua medicinisto, kiu difinis la malsanon (kaj kreis la vorton), estis la antikva greka kuracisto Galeno el Pergamo.

Kategorio:Anksiaj perturboj
Kategorio:Psikaj malsanoj
Terborg

eta|Kastelo Wisch
eta|Ĉefstrato de Terborg
**Terborg** estas urbeto en la nederlanda municipo Oude IJsselstreek en orienta Gelderlando. Ĝi havas proks. 4600 loĝantojn. Ene de la municipo ĝi estas la sola urbo (ekde 1419), sed ĝi ne estas sidejo de la administrado.

## Historio 
Sian nomon Terborg havas de kastelo kiun la sinjoroj de Wisch konstruigis en la 12-a jarcento je la bordo de la rivero Malnova Iselo; la nuna kastelo estas el la 13-a jarcento. Urborajton Terborg ricevis en la jaro 1419, je la tago de Sankta Georgo, tial li estas la protekta patrono de la urbo. Ĉirkaŭ 1400 Terborg havis proksimume tricent loĝantojn.

En la 19-a jarcento Terborg fariĝis konata pro fer-industrio. La centro de nuna Terborg estas iom malatentita, multaj butikoj malplenas. Estas planoj refreŝigi la urbocentron.

## Eventoj 
Ĉiujaraj eventoj estas la kermeso de Terborg, urbofestoj en aŭgusto, la Euregio Vocalisten Concours (kantista konkurso) kaj festo je la tago de la Ĉieliro de Kristo.

Kategorio:Urboj de Nederlando
Kategorio:Loĝlokoj en Gelderlando
Kategorio:Eksaj municipoj de Gelderlando
Kategorio:Oude IJsselstreek
Aŭstria Popola Partio

**Österreichische Volkspartei** (*Aŭstria Popola Partio*), mallongigote **ÖVP**, estas unu el du grandaj partioj de Aŭstrio. ÖVP konsistas el 3 ligoj: "Aŭstria Ligo de Gelaboristoj kaj Laborprenantoj" (ÖAAB - www.oeaab.com), "Ligo de Kamparanoj" kaj "Ekonomia Ligo".

ÖVP estas kristan-konservativa, burĝa partio. Ĝi estas grava forto kaj en la Nacia Konsilio kaj la Federacia Konsilio, la du ĉambroj de la parlamento de Aŭstrio. Dum multaj jaroj ĝi partoprenis la registaron en koalicio kun la Socialdemokratia Partio.

Ĝi venkis en la balotoj de la jaro 2017, kaj ĝia prezidanto Sebastian Kurz fariĝis ĉefministro, post atingo de interkonsento kun la ekstremdekstra Freiheitliche Partei Österreichs. Post skandalo de tiu ĉi partio, li kunvokis noman elekton en 2019, kie la partio denove venkis kaj formis registaron ĉifoje kun la ekologiisma partio La Verduloj – La Verda Alternativo. Ses el la naŭ landestroj de Aŭstrujo (en Malsupra Aŭstrujo, Supra Aŭstrujo, Salcburgio, Tirolo, Vorarlbergo, kaj Stirio) estas membroj de ÖVP.

Antaŭula organizo estis, inter 1891 kaj 1934, iel la Kristan-Sociala Partio de Aŭstrujo (CSP). Inter 1975 kaj 1979 estis ĝia partiestro la ekonomikisto Josef Taus.
## Eksteraj ligiloj 
* oficiala partia retejo 

Kategorio:Politikaj partioj de Aŭstrio
Aŭstrio
Kategorio:Kristandemokrataj partioj
Kategorio:Politikaj partioj fonditaj en 1945
Arbara svastiko

La **Arbara svastiko** (Svastiko ĉe Zernikow) estis larikoplantado en formo de svastiko, ene de pinoarbaro, proksime al la vilaĝo *Zernikow* , parto de la komunumo Nordwestuckermark en la distrikto Uckermark de la federacia lando Brandenburgio en orienta Germanio.

La plantoformado okazis en 1938 kaj tuŝis areon de ĉ. 60 × 60 m. Oni uzis por la svastiko ĉ. 100 larikojn. Poste la svastika plantado estis forgesita ĝis 1992-1995, kiam oni rimarki ĝin kaj elhakis parte la arbojn. La formo estis rimarkebla nur el la aero kaj nur de aŭtuno ĝis printempo, kiam ili diferencis de la verdaj pinoj.

La arbara svastiko travivis la komunisman epokon de la GDR kaj estis parte en 1995 kaj en 2000. Oni elhakis 25 arbojn - en 2000 - el la restantaj 57 larikoj, ĉar la simbolo estis plu identigebla.

La temo atingis la internacian gazetaron.

## Eksteraj ligiloj 
* http://news.bbc.co.uk/1/hi/world/europe/1053635.stm "Germana arbaro perdas svastikon"
* http://archives.cnn.com/2000/WORLD/europe/12/04/germany.swastika.reut  "Svastiko el vivaj arboj tranĉita en germana arbaro"

### Fontoj, germane 
* „Der Hakenkreuz-Wald bei Zernikow kam unter die Säge“, *Berliner Zeitung* vom 5. Dezember 2000.
* „Das Kreuz im Wald“, *Die Zeit* vom 12. August 2004

Kategorio:Simboloj
Egaleco (matematiko)

**Egaleco** estas ekzemplo de la pli ĝenerala koncepto de ekvivalentrilato sur aro.

Ekvacio estas simple aserto ke du esprimoj estas rilatantaj per egaleco.

Tamen la simbolo "=" estas iam uzata por la aliaj rilatoj. Ekzemple, la frazo *S(x)=O(x3)* signifas ke *S(x)* kreskas je la samo ordo kiel *x3*, kaj iuj ecoj de egaleco ĉi tie ne veras.
Ĉi tio estas nerigora notacio, vidu pli detale en granda O.

## Logikaj formulaĵoj
La egaleca rilato estas ĉiam difinata tiel, ke aĵoj kiuj estas egalaj havas precize samajn ecojn. Iuj difinas egalecon kiel kongruecon. Ofte egaleco estas difinata kiel idento.

Pli forta senco de la nocio *egaleco* rezultas, se oni alprenas kiel aksiomon iun formon de leĝo de Leibniz, aksiomo, laŭ kiu du aĵoj estas egalaj, tisn kaj nur tiam, kiam ili havas la samajn ecojn:

: Por ĉiuj donitaj *x* kaj *y*, *x=y* se, por ĉiu donita predikato *P*, *P(x)* se kaj nur se *P(y)*.

En ĉi tiu leĝo, la ligilo "se kaj nur se" povas esti malfortigita al "se"; la modifita leĝo estas ekvivalenta al la originala.

Anstataŭ konsideri la leĝon de Leibniz kiel aksiomon, oni povas igi ĝin parto de la difino de egaleco. Tiam tio, ke egaleco estas ekvivalentrilato, kaj ankaŭ la ecoj prezentitaj ĉi-sube, estas pruveblaj: ili iĝas teoremoj.

## Ecoj 
La anstataŭiga eco:

* Por ĉiuj *a* kaj *b* kaj ĉiu esprimo *F*(*x*), se *a=b*, tiam *F(a)=F(b)* (se ĉiu flanko havas senson).

Refleksiveco :
: Por ĉiu *a*, *a=a*.

Simetrieco:
* Por ĉiuj *a* kaj *b*, se *a=b*, tiam *b=a*.

Transitiveco:
* Por ĉiuj *a*, *b*, *c*, se *a=b* kaj *b=c*, tiam *a=c*.

Ekzemploj de anstataŭiga eco:
* Por ĉiuj reelaj nombroj *a*, *b*, *c*, se *a=b*, tiam *a+c=b+c* (ĉi tie *F(x)* estas *x+c*);
* Por ĉiuj reelaj nombroj *a*, *b*, *c*, se *a=b*, tiam *a-c=b-c* (ĉi tie *F(x)* estas *x-c*);
* Por ĉiuj reelaj nombroj *a*, *b*, *c*, se *a=b*, tiam *ac=bc* (ĉi tie *F(x)* estas *xc*);
* Por ĉiuj reelaj nombroj *a*, *b*, *c*, se *a=b* kaj *c* ne estas nulo, tiam *a/c=b/c* (ĉi tie *F(x)* estas *x/c*).

La duargumenta rilato *estas proksimume egalaj* inter reelaj nombroj aŭ aliaj aĵoj, eĉ se ĝi estas detale difinita, estas ĝenerale netransitiva, ĉar multaj malgrandaj diferencoj povas sumiĝi en ion grandan).
Tamen egaleco preskaŭ ĉie *estas* transitiva.

Kvankam la simetria kaj transitiva ecoj estas ofte viditaj kiel fundamentaj, ili povas esti pruvitaj, se la anstataŭa kaj refleksiva ecoj estas alprenitaj aksiome.

Egaleco estas ankaŭ antisimetria rilato.

## Vidu ankaŭ
* Egala signo
* Neegalaĵo
* Neegalaĵo (pli granda, malpli granda)
* Delto de Kronecker
* Diraka delta funkcio

Kategorio:Matematiko
Hamburgo-Langenhorn

**Hamburgo-Langenhorn** (germane *Hamburg-Langenhorn*) estas kvartalo en la norda distrikto de la urbo Hamburgo, Germanio. Ĝi havas areon de 13,8&nbsp;km² kaj dum la jaro 2006 havis 46.742 loĝantojn. La kvartalo en la norda parto limas al la urbo Norderstedt de la federacia lando Ŝlesvigo-Holstinio.

## Konataj kvartalanoj 
* Helmut Schmidt, prezidanto de la Socialdemokratia Partio de Germanio, ministro (1969 ĝis 1974) kaj kanceliero de FR Germanio (1974 ĝis 1982), tie pasigis siajn lastajn vivjarojn

## Loka esperantisto 
**Alvaro Cortes** estas denaska kolombiano, kiu esperantiĝis en la jaro 2004. Li kontribuas al la Hamburga Esperanto-Societo.

Kategorio:Kvartaloj de Hamburgo
Kategorio:Esperanto en Hamburgo
Traŭmato (medicino)

"Korpa" aŭ "fizika" **traŭmato** (de la greka vorto *τραύμα*; *traŭma*, plurale *τραύματα*, *traŭmata*) en la fakoj medicino kaj biologio estas lezo (iusenĉa vundiĝo) de korpa histo aŭ organo, kiu ekestis pro agreso de ekster la korpo. La scienco pri diversspecaj vundiĝoj kaj ilia trakto nomiĝas traŭmatologio.

Plurobla traŭmato estas vundiĝo de pluraj korpaj regionoj aŭ organoj. Se tia plurobla traŭmato estas vivdanĝeriga, en la fako medicino oni parolas pri "politraŭmato".

Kontraste al "fizikaj traŭmatoj" la fakoj medicino kaj psikologio difinas psikan traŭmaton iusenĉa forta de-ekstera vundiĝo de la homa psiko, kiu ligiĝas al psike malekvilibriga travivaĵo (kiu eble, sed ne necese, ankaŭ kaŭzis korpan traŭmaton).

## Eksteraj ligiloj 
* anglalingva paĝaro pri korpaj traŭmatoj 

Kategorio:Sindromoj en ortopedio
Kategorio:Sindromoj en urĝeca medicino
Kategorio:Biologio
Traŭmatologio

eta|250ra|dekstra|kuracistoj traktantaj pacienton kun korpaj traumatoj (foto de marto 2003)
**Traŭmatologio** (greke **τραυματολογία**, *traŭmatolojía*) estas la scienco pri korpaj aŭ fizikaj traŭmatoj kaj vundiĝoj, pri ties ekesto kaj terapio.

Temas do pri fako de medicino: En plej multaj ŝtatoj la fako konsideriĝas subfako de ĥirurgio, en iuj ankaŭ ekzistas traŭmatologia subfako de ortopedio.

## Specifaj nomoj 
Kategorio:Ortopedio
Psikotraŭmatologio

** Psikotraumatologio** estas memstara branĉo de psikoterapio. La fako pritraktas la esploron kaj trakton de animaj vundiĝoj (traŭmatoj). En amaskomunikiloj kaj ankaŭ la faka literaturo foje sinonime uziĝas la iom pli mallonga vorto "traŭmatoterapio".

 
Kategorio:Psikoterapio 
Kategorio:Psikoanalizo
Traŭmato (psikologio)

**Traŭmato**, aŭ **psiĥotraŭmato**, en la fakoj medicino kaj psikologio estas iusenca forta de-ekstera vundiĝo de la homa psiko, kiu ligiĝas al psike malekvilibriga travivaĵo. 

Kontrasta al tiu difino estas la korpa aŭ fizika traŭmato, do la lezo de korpa histo aŭ organo pro ekstera agreso. Vundiĝo povas havi kaj korpan kaj psikan dimension, sed psika traŭmato nur tiam ekestas, se la travivaĵo superas la psikan kapablon je psika prilaboro de la individuo. Ekzemploj de travivaĵoj, kiuj povas kaŭzi psikan traŭmaton, estas agreso, milito, seksa perforto, torturo, korpa aŭ psika misuzo, sed ankaŭ akcidentoj, katastrofoj aŭ fortaj korpaj malsanoj. Sed ankaŭ emocia malatento kaj izoligo aparte de infanoj povas gvidi al psika traŭmatigo. 

Kategorio:Psikaj malsanoj
Sobrance

**Sobrance** () estas urbo kaj banloko en Slovakio en regiono Košice, en distrikto Sobrance, kies distriktejo estas.

## Situo 
Sobrance situas sur ebenaĵo, laŭ ambaŭ bordoj de kanalo Sobrance, laŭ ĉefvojo Uĵhorodo-Michalovce. La lasta troviĝas 18 km.
    
## Historio 
La urbo estis loĝata jam dum la neolitiko. La unua mencio devenis el 1344 en formo *Vasaros Tyba* (=foira Tiba), en 1409 en formo *Zobranch*. La banejo estis konata en 1336. La komunumo havis foirorajton ekde 1351. La vilaĝo iĝis kampurbo en 1476. En 1910 loĝis en la urbo 1216 da homoj, (577 slovakoj, 538 hungaroj). La urbo ĝis 1919 apartenis al Ung (reĝa departemento), al distrikto de Sobrance, kies distriktejo estis, poste ĝi apartenis al Ĉeĥoslovakio. En 1939 la hungara armeo reokupis la urbon. Tiam okazis tie aera batalo kun la ĉeĥoslovakaj flugmaŝinoj, kie la ĵus fondita hungara aeroforto neatendite venkis. Post 1945 Sobrance denove apartenis al Ĉeĥoslovakio, fine al Slovakio. 

## Vidindaĵoj 
* sulfura kaj sala kuracbanejo, en 1945 renoviĝis
* muzeo pri gitaroj

Kategorio:Urboj de Slovakio
Kategorio:Banlokoj en Slovakio
Kategorio:Municipoj en distrikto Sobrance
Kategorio:Distriktaj urboj en Slovakio
Komencanto (revuo)

***Komencanto*** estas revuo por ĉiu, kiu lernas, posedas, aŭ instruas Esperanton. La revuo Komencanto ("K") speciale taŭgas por kursoj, grupoj kaj societoj. Ĝi regule aperis ekde 1998 ĝis 2008 kun 16 paĝoj en formato *A4* kun 6-8 kajeroj jare.

“K” ne havas urĝajn informojn, tial ĝia enhavo estas ĉiam aktuala.

Ĉiujare la revuo publikigis verkojn 40-50 komencantaj aŭtoroj el 20-25 landoj el la tuta mondo.

## Enhavo 
En la revuo “KOMENCANTO” oni trovas jenajn temojn:

**Kiel tio komenciĝis?**
Konataj aktivuloj, prezidantoj de asocioj, redaktoroj, eminentaj esperantistoj rakontas, kiel ili estis komencantoj.

**Literatur-historiaj paĝoj** Estas praktikaj provoj de komencantaj aŭtoroj:poemoj, rakontoj originalaj kaj tradukitaj.

**Esperanta gramatiko serioze kaj ŝerce**

**Neelpensitaj historioj** 
Estas amuzaj okazaĵoj, kiuj vere okazis al niaj legantoj aŭ iliaj proksimuloj

**Tempo kaj homoj** 
Temo por filozofiumi pri eterno — bildetoj, frazoj, aforismoj, proverboj… 

**Aforismoj** 
"Aforismo estas kvazaŭ mini-jupo: kurte kaj vidinte”. 

**Anekdotoj** 
Multaj diverstemaj materialoj, de iu regiona kanto ĝis kulinara recepto.

**Invitoj kaj Informoj**
informoj pri kaj Invitoj al E-renkontoj aû konkursoj

***Korespondu!*** 

***Aliaj temoj Pentraĵoj kaj  desegnaĵoj…***
## Eksteraj ligiloj 
* Paĝo de KOMENCANTO (arkiva)
* Kolekto de numeroj de la revuo KOMENCANTO

Kategorio:Esperanto-gazetoj
Edit Botár

**BOTÁR Edit** (bota:r) estas rumanuja hungara grafikistino, pup- kaj scenejdekoraciistino naskita en Ocna Mureş la 12-an de januaro 1930. Ŝi estas la edzino de agronomo Andor Botár.

## Biografio 
Edit Botár finis grafikarton inter 1950-56 en la *Belarta Altlernejo Ion Andreescu* de Kluĵo, kie siaj majstroj estis József Bene, Tibor Kádár. Inter 1956 kaj 1985 ŝi estis la pupprojektantino kaj scenejdekoraciistino de la Puck Bábszínház, magyar tagozat. En 1993 ŝi translokiĝis Hungarujon.

## Premio 
* Premio 1-a Pupfestivalo Zagrebo.

## Fonto 
* Artportalo.hu 

Kategorio:Rumanujaj hungaraj pentristoj kaj grafikistoj
Kategorio:Hungaraj pentristoj
Kategorio:Hungaraj tekstilartistoj
Nemšová

**Nemšová** (hungare *Nemsó*) estas urbo en Slovakio en regiono Trenčín, en distrikto Trenčín, kies distriktejo estas.

## Situo 
La urbo situas en valo, laŭ traira flankovojo. Ĉefvojo, fervojo, aŭtoŝoseo kaj Váh estas proksime. Trenčín troviĝas 12&nbsp;km.
    
## Historio 
La unua mencio devenis el 1242. La komunumo situis laŭ komerca vojo al Ĉeĥio, la loĝantoj profitis tion kaj ili prenis doganon. La urbeto prosperis precipe tiam, kiam en sudo la turkoj regis. Tiam la plej riĉaj homoj de la regiono loĝis tie, ĉar la montoj defendis ilin. Ĝis la 18-a jarcento tie funkciis deponejo de salo. En 1910 loĝis en la komunumo 1269 da homoj, (slovakoj en majoritato, hungaroj en minoritato). La urbo ĝis 1919 apartenis al Trencsén (reĝa departemento), al distrikto de Trenčín. Poste ĝi apartenis al Ĉeĥoslovakio. En 2001 loĝis en la urbo 6136 da homoj, (6018 slovakoj).

## Vidindaĵoj 
* katolika preĝejo omaĝe al Sankta Mikaelo de 1766 
* renesanca kastelo el la 17-a jarcento 
* novgotika kapelo omaĝe al Sankta Anna de 1868

Kategorio:Urboj de Slovakio
Kategorio:Municipoj en distrikto Trenčín
Misisipo-kulturo

eta
**Missisipo-kulturo** estis la lasta granda memstara civilizo antaŭ malkvoro de Ameriko. Ĝi floris de ĉirkaŭ 800 p. K. ĝis alveno de la eŭropanoj. Ĝia areo etendiĝis de sur rivervaloj de ŝtatoj Mississippi, Alabama, Georgia, Arkansas, Missouri, Kentucky, Illinois, Indiana kaj Ohio, sed parte ankaŭ en la pli norda Wisconsin kaj Minnesota kaj pli okcidente sur la stepo. En la dense loĝataj rivervaloj okazis intensa agrikulturado, precipaj agraĵoj estis la maizo, fazeolo kaj la kukurbo.

La pli malgrandajn komunumojn direktis la urboj aŭ pli grandaj vilaĝoj, kie la registaro estis en manoj de la religiuloj. Tiuj ofte alianciĝis dum militado.

La tipa urbo havis ornaman placon en la mezo, piramidforman aŭ holman (etmontetan) konstruaĵon, supre kun templo aŭ rezidenco de la gvidanto. Tiu setleja formo verŝajne alvenis el meza Ameriko, kie ĝi elformiĝis jam en la 9-a jarcento a.K.. La plej granda setlejo de la kulturo estis Monk's Mound en proksimo de Cahokia, Ilinojo. Tie la holmo longas ĉirkaŭ 300 m, larĝas 200 m kaj altas 30 m.

La metiistoj prilaboris kupron, konkon, ŝtonon, lignon kaj argilon al kapornamaĵo, armiloj, pipoj, ujoj, maskoj, skulptaĵoj. Ornama motivo estis la pluma serpento, la flugila batalanto, la svastiko, aranmeo, la ploranta homvango, homfiguroj kaj geometraj bildoj.

La lasta restaĵo de la misisipo-kulturo estis la Natchez-kulturo, kiun neniigis la francoj en fino de la 17-a jc. kaj en unua triono de la 18-a jc..

Kategorio:Historio de Usono
László Botár

**BOTÁR László** (bota:r) rumanuja estas rumania hungara pentristo, dizajnisto naskita en Miercurea Ciuc la 20-an de julio 1959.

## Biografio
La bazlernejon Botár finis en Sâncrăieni, pli poste studis en belarta sekcio de ĝenerala lernejo de Miercurea Ciuc kaj li daŭrigis en Târgu Mureş en belarta sekcio de liceo, kie liaj majstroj estis Éva Barabás, Géza Bordy, Pál Nagy, Pál Török. Li finis en 1984 en la Belarta Altlernejo Ion Andreescu de Kluĵo, kie lia majstro estis Salvanu Virgil. Inter 1985 kaj 1990 li estis dizajnisto kaj pli poste li estis reklamdirektoro en Miercurea Ciuc. Li partoprenis en artisttendaroj en 1994 en Vaja kaj Rezi, en 1995 en Zalaegerszeg, en 1996 en Tängagärde. Li estas ano de *Vajai Képzőművészeti Szövetség*, *Stockholmi Egyetemes Magyar Képzőművészeti Szövetség* kaj Barabás Miklós Céh.

## Fonto
*Artportalo.hu
Villach

**Villach** [FILaĥ] estas urbo en la aŭstria federacia lando Karintio, ĉirkaŭata de la banlokoj ĉe la lagoj Ossiacher See, Magdalenasee, Leonharder See, Vassacher See. Fine de  en la komunumo vivis . En 1997 Villach honoriĝis per la titolo Alpa urbo de la jaro.

En la centro de la Karintia Lago- kaj Montoregiono, je la kruciĝpunkto de internaciaj trafiklinioj, ĉe *Drau* (Dravo), la ĉefrivero de Karintio, situas la Kurac- kaj kongresurbo Villach kun la Termofonto-Kuracbanejo Villach (germane *Warmbad Villach*). Okcidente de la termobanejo leviĝas la giganta montomasivo de la Villacher Alpe (Filaĥer Alpe).

Multnombraj historiaj vidindaĵoj memorigas la varioplenan pasintecon de la urbo, kiu jam en la antikva tempo havis apartan signifon kiu grava "pont-loko". De la jaro 1007 ĝis 1759 la urbo apartenis al la Monaĥejo Bamberg.

## Vidindaĵoj
* Paroĥopreĝejo de Villach

## Konataj urbanoj 
* Albert Quendler

Dosiero:Villach kirche zum Heiligen Kreuz.jpg|Villach, preĝejo Sankta Kruco
Dosiero:Villach Maibachl 04042007 01.jpg|Maibachl
Dosiero:Villach - Draubrücke mit Blick zur Altstadt- 2005.jpg|Urbocentro

Kategorio:Urboj de Aŭstrio
Kategorio:Komunumoj de Karintio
Keeshond

eta|300x300px|Keeshond |maldekstra
**Keeshond** aŭ **kees-hundo** aŭ **nederlanda barĝohundo** estas hundoraso , uzita longtempe sur nederlandaj riveraj barĝoj kiel gardohundo.

La hundorason bredis komence ĉefe laboristoj, la hundo iĝis en la 18-a jarcento simbolo de la Nederlanda Patriota Partio. La hundoraso ricevis la nunan nomon de **Kees de Glyselaer**.

La hundo devenas de norvegaj paŝtistaj hundoj kaj ŝpic-rasoj. Ĝia muzelo estas vulpo-simila, la vosto estas hirta kaj staranta super la dorso. Ĝia dika, griza pelo konsistas el longaj grizaj kaj mallongaj subaj helaj haroj kaj pli longaj nigrofinaj kovraj haroj.

La plenkreska kees-hundo altas 43–46 cm, pezas 14,5–18 kg.

## Vidu ankaŭ 
* Ŝpico-hundoj
* Hundorasoj

Internacia Cinologia Federacio

Kategorio:Hundorasoj
Cahokia

dekstra|eta|Maketo de Cahokia.
**Cahokia** - kiel historia urbo - estis la ĉefa centro de la senskriba misisipo-kulturo kaj plej granda - antaŭkolumba urbo norde de Meksiko. (La nuna Cahokia (Ilinojo) situas 10 km de tiu loko.) La loko estas monda kulturheredaĵo ekde 1982.

La urbo troviĝas nun proksime al la hodiaŭ St. Louis en usona federacia ŝtato Ilinojo. Ĝi ekzistis ekde ĉirkaŭ 700 p.K. kaj estis planita urbo. La loĝantaro rapide kreskis ĉirkaŭ 1000, danke al la disvolviĝanta maizkultivado. Oni kalkulas la tiaman loĝantaran nombron je 8.000-20.000. En la socio elformiĝis hierarĥio, la potenculoj vivis sur holmoj.

La urbo kontrolis komercadon kun fajroŝtono, kupro kaj konkoj. Oni ĉirkaŭis la urbon per muro en la 11-a jarcento, en kiu estis enkonstruitaj gardoturoj je ĉiu 70 m.

La urbo havis promlemon pro la agrikultivado ekde 1250 (erozio, malgranda glaciepoko, forkonsumo de la dur-lignaj arboj ks), tiel la loko pli kaj pli sengraviĝis kaj senhomiĝis en la 1500-aj jaroj.

## Holmoj 
dekstra|eta|Ofera viktimoj ĉe sub holmo 72.
Cahokia etendiĝas sur areo de 74.000 m² kaj sur kiu la plej granda holmo estas ''Monk's Mound'', altanta 30 m. Ĝi estas terpiramido, kun longo*-larĝo de 300*240 m. Tiu piramida stumpo estas la plej granda arta konstruaĵo el la antaŭkolumba, norde de Meksiko.

Sub holmo 72 troviĝis ĉirkaŭ 40-jara viro, kiu mortis en ĉirkaŭ 1050. Li kuŝis inter 20.000 konkoj kaj 800 neuzitaj sagoj. En la tombo kuŝis ankaŭ restaĵoj de 4 viroj, kies kapo kaj kruroj estis detranĉitaj; plue 53 sufokitaj virinoj en aĝo de 15-25 jaroj. Oni trovis ĝis nun 280 skeletojn, el kiuj 50 en profunda puto.

## Eksteraj ligiloj 
* oficiala paĝo 

Kategorio:Antikvaj urboj
Kategorio:Malaperintaj urboj
Baudot-kodo

[dekstra|eta|[Trubendo kun Baudot-kodo]]
**Baŭda kodo**, aŭ **Baudot-kodo** aŭ **kodo de Baudot** [bodO], tiel nomita laŭ ĝia aŭtoro Émile Baudot, akceptita kiel la «Internacia Telekomunika Alfabeto № 1» (ITA1), poste evoluinta en la «Internacian Telekomunikan Alfabeton №&nbsp;2» (ITA2), ĉefe destinita al nesinkronaj (neritmaj) teletajpiloj, estas duuma kodo uzanta 5 bitojn. Konsekvence la nombro de malsamaj kombinoj estas 25, t.e. 32. Specialaj stirsignoj «cifer-ŝalto» kaj «liter-ŝalto» ebligas ŝanĝi la reĝimon de interpretado (inter la literoj kaj ciferoj-simboloj), pligrandigante la sortimenton da haveblaj signoj. Kelkaj signoj en la cifera kolumno, ĉi-sube metitaj inter krampoj, havas malsamajn laŭlandajn signifojn. La stir-kombinoj funkcias egale en ambaŭ reĝimoj (litera kaj cifera).

La originala Baudot-kodo (ITA1) ne plu estas uzata; tamen neformale oni iam uzas tian nomon (Baŭda kodo) por ajna 5-bita kodo, ekz-e por ITA2. ITA2 plu estas uzata en kelkaj terenoj, ekz-e en komunikiloj por surduloj aŭ en amatora radio.

|}

## Vidu ankaŭ 
* Baŭdo
* Émile Baudot
* Morsa kodo
* Telegrafo
* Telekso
* Teletekso
* Trubendo

Kategorio:Telekomunikado
OpenSUSE

**openSUSE** estas unu el distribuaĵoj de GNU/Linux. Dekomence ĝi estis ellaborata en Germanio sed pli poste ĝin ekposedis usona korporacio Novell, Inc.. openSUSE estas bazita sur distribuaĵo Slackware, sed kontraste al tiu ĝi estas konsiderata pli facile uzebla, ĝi ankaŭ havas administran panelon YaST. Novaj versioj de la operaciumo aperas ĉiujn 8 monatojn.

## Historio 
La kompanion S.u.S.E. fondis je la 2-a de septembro 1992 en Nürnberg (Germanio) kvar personoj: Roland Dyroff, Thomas Fehr, Burchard Steinbild kaj Hubert Mantel, ĉiuj 20-jaraĝuloj. Tri el la fondintoj ankoraŭ estis en universitato, studante matematikon; Thomas Fehr jam havis diplomon kaj laboris kiel programara inĝeniero.

La nomo “S.u.S.E.” unue estis germana mallongigo por “*Software und System-Entwicklung*” (Programara kaj sistema ellaboro). Tamen la plena nomo neniam estis uzata, kaj la kompanio ĉiam estis konata kiel S.u.S.E., kiu fariĝis SuSE en oktobro 1998.

La oficiala logotipo de la distribuaĵo estas verda ĥameleono, kies nomo estas Geeko (kuniĝo de *gecko*, geko, kaj *geek*, komputilemulo).

## Notoj kaj referencoj 
## Ligiloj 
* OpenSUSE, oficiala paĝaro kaj vikio
* Oficiala paĝaro de Novell pri Linukso

Kategorio:Linukso
Kavinsky

**Kavinsky** estas la kromnomo de **Vincent BELORGEY**, franca muzikartisto de. Per Record Makers, Kavinsky publikigis *Teddy Boy* en 2006 kaj *1986* en 2007.
Li estas ankaŭ aktoro.

## Diskoj 
### *Teddy Boy EP* (2006, Record Makers) 
;Face A

:A1. *Testarossa Autodrive* – 3:37
:A2. *Testarossa Autodrive (Mr. Oizo Autodrive T42)* – 3:20
:A3. *Transistor* – 1:22

;Face B

:B1. *The Crash* – 1:44
:B2. *Testarossa Nightdrive* – 3:29
:B3. *Testarossa Autodrive Arpanet Nightdrive Rework)* – 4:11
:B4. *Ghost Transistor* – 1:39

### *1986* (2007, Record Makers) 
;Face A

:A1. *Wayfarer* – 4:31
:A2. *Dead Cruiser* – 3:35

;Face B

:B1. *Testarossa (SebastiAn Remix)* – 5:00
:B2. *Flashback* – 1:29
:B3. *Grand Canyon* – 3:15

### *Your Way Or Mine ? / Grand Canyon* (2007, Arcade Mode) 
;Face A

:A. DJ Mehdi - *Your Way Or Mine ?* – 3:34

;Face B

:B. Kavinsky - *Grand Canyon* – 3:33

### Klaxons - ''Gravity's Rainbow* (2007) 
## Filmoj 
# Aaltra (2003)
# Atomik Circus, le retour de James Bataille (2004)
# Ultranova (2005)
# Steak (2007)
# Filmetoj: *Stunt* kaj *Analog Worms Attack* de Mr. Oizo kaj *Fit your Heart'' de Benjamin Diamond

## Eksteraj ligiloj 
* Oficiala ttt-ejo ĉe MySpace

Kategorio:Francaj muzikistoj
Kategorio:Francaj aktoroj
Kategorio:Homoj de Seine-Saint-Denis
Dora

**Dora estas ankaŭ virina donita nomo.**
eta|"Dora" modelo (1:50)
eta|"Dora" modelo 1:50
eta|"Dora" grenado
eta|"Gustav" grenado.
**Malpeza Gustav** kaj **Dora** estis nomoj de la plej grandaj (kalibro 80 cm) kaj kostaj kanonoj de la mondo, kiuj estis uzataj. Ĝin produktis la firmao Krupp en 1937–1941, la evoluigon direktis direktoro prof. dr.-inĝ. Erich Mueller (1892–1963) kaj estis uzataj en la dua mondmilito (1942 ĉe Sevastopolo, Sovetunio).

La kanonoj estis neniigitaj en 1945 fare de germanaj soldatoj.

## Teknikaj informoj 
* Maso: 1.350&nbsp;t
* Maso de la tubo: 400&nbsp;t
* Longo pufero / larĝo / alto: 47,30&nbsp;m / 7,10&nbsp;m / 11,60&nbsp;m
* Kalibro: 800&nbsp;mm
* Tublongo: 32,48&nbsp;m
* Angulo (maks.): 65°
* Povumo: 2x 1000&nbsp;ĈP
* Municia speco:
** kirasrompa pafaĵo
*** Maso: 7.100&nbsp;kg
*** Longo: 6,79&nbsp;m
** Eksploda grenado
*** Maso: 4.800&nbsp;kg
*** Longo: 8,26&nbsp;m
* Povumaj informoj
** Tubfina rapido:
*** malgranda pafaĵo: 600&nbsp;m/s
*** meza pafaĵo: 700&nbsp;m/s
*** granda pafaĵo
**** Eksploda grenado: 820&nbsp;m/s
**** Kirasgrenado: 720&nbsp;m/s
** Atingiopovo
*** malgranda pafaĵo: 28&nbsp;km
*** granda pafaĵo: 47&nbsp;km
** vivdaŭro de la tubo: ĉ. 100&nbsp;pafoj
** trarompa forto de kirasgrenado
*** ŝtalo: 1&nbsp;m
*** ŝtalbetono: 7&nbsp;m
*** betono: 10&nbsp;m
*** grundo: 32&nbsp;m
* Kunmunta tempo: 56 horoj
* Necesaj personoj por funkciado: 1500
* Necesaj personoj por aliaj helptaskoj: 4120
* Reaktivigo de la kanono: 19 ĝis 45 minutoj

## Literaturo 
* Roger Ford: *Die deutschen Geheimwaffen des Zweiten Weltkrieges*, Karl-Müller-Verlag, Erlangen
* Gerhard Taube: *Deutsche Eisenbahngeschütze*, Rohr-Artillerie auf Schienen, Motorbuch-Verlag, ISBN 3-613-01352-5
* Gerhard Taube: *Eisenbahngeschütz DORA. Das größte Geschütz aller Zeiten*, Motorbuch-Verlag, 1. Auflage, ISBN 3-87943-648-7
* *Deutsche und alliierte Heereswaffen 1939–1945*, Podzun Pallas Verlag, ISBN 3-7909-0469-4
* *Historischer Schrott im Steingarten*, In: *Sächsische Zeitung* vom 5. April 2007

## Vidu ankaŭ 
* Dika Bertha
* Pariz-kanono
* Militlokomotivo

Kategorio:Kanonoj
Kategorio:Artilerio
Kategorio:Dua mondmilita armea aparataro de Germanio
Dika Bertha

eta
**Dika Berta** (germane: Dicke Bertha) estis germana kanono, uzita dum la unua mondmilito. Ĝi havis la atingopovon de 14&nbsp;km, la pafaĵo pezis 930&nbsp;kg el kiu 110&nbsp;kg estis eksplodaĵo.

Oni produktis de ĝi 10 ekzemplerojn, kun diametro de 420&nbsp;mm.

## Vidu ankaŭ 
* Pariz-kanono
* Dora

Kategorio:Kanonoj
Kategorio:Artilerio
Kategorio:Unua mondmilito
Pariz-kanono

eta|270ra|
La **Pariz-kanono** estis germana dista kanono dum la Unua Mondmilito. Ĝi havis la atingopovon de ĉ. 130 km kaj pafis en 1918 Parizon. La pafilegon produktis la firmao Krupp kaj evoluigis ekde 1916 inĝeniero prof-o Fritz Rausenberger. La unua testado okazis somere de 1917, la tri produktitaj kanonoj estis uzataj ekde la 23-a de marto 1918 en kadro de la germana printempa ofensivo de 1918.

## Priskribo 
La kanono havis tubolongon de 176 kalibroj (L/176), t.e. de 37&nbsp; metroj (m). Ĝi pafis granedojn en maso de 120&nbsp;kg, kun tubfina rapido de 2000&nbsp;m/s. La tubo estis produktita el 17&nbsp;m longa tubo kun interna diametro de 38&nbsp;cm, en kiun oni almuntis 30&nbsp;m longan 21-cm-tubon. Fine oni aldonis ankaŭ 6&nbsp;m longan glatan tubon. La kanono pezis entute 140 tunojn kaj estis transportita per fervojo.

La germanoj uzis tri tiajn kanonojn, la pafaĵo atingis eĉ alton de 40 km. La pafaĵo flugis tri minutojn, la reaktivigo de la kanono daŭris 20 minutojn.

Unu tubo havis la vivdaŭrojn de 65 pafoj kaj ĉe ĉiu pafo pligrandiĝis la kalibro, pro tio oni uzis pli kaj pli grandajn granedojn.

## Efiko 
La pafado per tiuj gigantaj kanonoj havis ĉefe nur psiĥologian efikon, sed tio forvaporiĝis baldaŭ. Oni murdis per tiu kanono 256 civitanojn (88 en preĝejo per unu trafo), aliaj 620 vundiĝis. La germana armeo eluzis tiujn sukcesetojn por altigi la moralon de la batalantaj soldatoj.

Unu kanono difektiĝis jam la ekuza tago, la restantaj du kanonoj pafis Parizon ĝis la 8-a de aŭgusto 1918. Okazis 320 pafoj, el kiuj 180 trafis Parizon. Kiam la germana armeo devis retiriĝi, ili neniigis eĉ konstruplanojn de la kanono.

## Literaturo 
* Henry W. Miller: *Die Paris-Geschütze – Die Beschießung von Paris durch deutsche weittragende Geschütze und die Offensiven des Jahres 1918.* Wilhelm Limpert, Berlin und Dresden 1936
* Gerhard Taube: *Deutsche Eisenbahn-Geschütze.* Motorbuch, Stuttgart 2001, ISBN 3-613-01352-5

## Vidu ankaŭ 
* Dora
* Dika Bertha

## Eksteraj ligiloj 
* FirstWorldWar.com: The Paris Gun 

Kategorio:Kanonoj
Kategorio:Milita ekipaĵo de la Unua Mondmilito
Kategorio:Artilerio
Zsuzsanna László

**LÁSZLÓ Zsuzsanna** (laslo:) rumanuaj hungara pentristino, muzeologino naskita en Miercurea Ciuc la 9-a de novembro 1949 kaj mortinta en Târgu Mureş la 14-a de majo 1986.

## Biografio
Zsuzsanna László finis arton en 1973 en la Belarta Altlernejo Ion Andreescu de Kluĵo. Kiel kunlaborantino de Csíki Székely Múzeum ŝi partoprenis la inventaradon de la heredaĵo de pentristo Imre Nagy. 

## Individuaj ekspozicioj
*1974, 1980 • Miercurea Ciuc
*1976 • Bukareŝto
*1980 • Sibio
*1981 • Gheorgheni
*1983 • Cristuru Secuiesc.

## Fonto
*Artportalo.hu
Emánuel Korompay

**KOROMPAY Emánuel Aladár** (Budapeŝto, 23-an de marto 1890 - Ĥarkov, printempo de 1940) estis kompaniestro de la pola armeo, hungara viktimo de la masakro de Katin.

Li naskiĝis kiel sepa infano de la gepatroj. Lia patro estis apotekisto Márton Korompay. Li diplomiĝis pri filozofio en la Budapeŝta Universitato en 1912, ekde 1914 instruis latinan kaj gerekan lingvojn en gimnazio de Léva.

Li militservis en la galicia fronto, konatiĝis en 1916 en Pzemlysl kun interpretistino Mieczyslawa Grabas, kun kiu li baldaŭ
geedziĝis. Li iĝis pola ŝtatano en 1919, batalis kiel volontulo en armeo de Jozef Pilsudski kontraŭ la Ruĝa Armeo.

Li laboris ekde 1930 kiel hungara lektoro en la Varsovia Universitato - kiel posteulo de Adorján Divéky (1880-1956) -, estis kulturataŝeo, gvidis la Polan-Hungaran Amikan Societon. En 1936 aperis la unua hungara-pola kaj pola-hungara vortaretoj.

Li militkaptiĝis en 1939 en la orienta fronto kaj oni ekzekutis lin en printempo de la sekva jaro. Lia kadavro ne estis identigita.

La Duan Mondmiliton travivis el lia familio nur la plej aĝa filino, Ilona. Filino Marta mortis pro bombatako de Varsovio en septembro de 1939; Elizabeta memmortigis sin en 1943 post kruelaj turmentoj de la Gestapo. Lia edzino Mieczysława mortis en la koncentrejo Auschwitz.

Sur muro de la lasta varsovia loĝejo de la familio kaj sur muro de la Hungarologia Katedro de la Varsovia Universitato pendas memortabuloj, memorante pri li.

Kategorio:Soldatoj
Kategorio:Poloj
Kategorio:Hungaraj instruistoj
Brezová pod Bradlom

eta|maldekstra|250px|Centro de Brezová pod Bradlom
[eta|maldekstra|250px|Tumulo de [Milan Rastislav Štefánik|M. R. Štefánik sur Bradlo]]
eta|maldekstra|250px|Luterana preĝejo de Brezová pod Bradlom
**Brezová pod Bradlom** (hungare *Berezó* germane *Birkenhain*) estas urbo en Slovakio en regiono Trnava, en distrikto Myjava.

## Situo 
La urbo situas en valo de Malgrandaj Karpatoj, laŭ flankovojoj, fine de fervojo el Jablonica. Myjava troviĝas 12 km-ojn for. Ĉeĥio estas proksime.

## Historio 
La urbo estis loĝata dum la neolitiko kaj bronzepoko. La unua mencio devenis el 1263 en formo *"Brezoua"*. Tiam en la loko troviĝis limgardistoj. La vilaĝo fondiĝis en la 16-a jarcento. En 1706 armeo de Habsburgoj rabis tie, sed post 3 jaroj la vilaĝo ricevis la rangon kampurbo kun foirorajto. En la 19-a jarcento la urbo iĝis unu el la centroj de slovaka kulturo kaj politiko. En 1910 loĝis en la urbo 4867 da homoj, (4589 slovakoj, 115 germanoj, 101 hungaroj). La urbo ĝis 1919 apartenis al Nyitra (reĝa departemento), al distrikto de Myjava. Poste ĝi apartenis al Ĉeĥoslovakio. En 2001 vivis en la urbo 5567 homoj (5332 slovakoj).

## Vidindaĵoj 
* katolika preĝejo omaĝe al Sankta Triunuo de 1650
* luterana preĝejo de 1784, turo aldoniĝis en 1795, en 1893 renoviĝis
* monumento de generalo Milan Rastislav Štefánik de 1928 sur monto 543 m alta
* banejo

## Esperanto 
En Brezová pod Bradlom okazis en jaro 2004 unua ĝenerala asembleo de Slovakia Esperanta Junularo.

Kategorio:Urboj de Slovakio
Kategorio:Municipoj en distrikto Myjava